Publication: Magyar Közlöny
Issue: MK-2010-55 (Year: 2010, Number: 55)
Era: contemporary
Section: miniszter feladat- és hatáskörérõl szóló 162/2006. (VII. 28.) Korm. rendelet 1. § a) pontjában, valamint a környezetvédelmi és vízügyi
Paragraph Index: 237

(2) Az R. 30. § (6) bekezdése helyébe a következõ rendelkezés lép: „(6) Ha a forgalomban lévõ biocid termékben található összes hatóanyag felkerül az 1. vagy az 1/a) számú melléklet szerinti közösségi jegyzékbe, a jegyzékbe való felvétel napjáig – amely megegyezik a mellékletnek a felvétel napját tartalmazó oszlopában az adott hatóanyagnál feltüntetett dátummal – a biocid termék gyártója, illetve importálója köteles a 3. § (1) bekezdésében meghatározott engedély, illetve regisztráció iránti kérelmet benyújtani. Ebben az esetben a biocid termék az engedélyokirat, illetve a regisztrációs okirat kiadásáig vagy az erre irányuló kérelem elutasításáig tovább forgalmazható. Ha az engedély, illetve a regisztráció iránti kérelem benyújtására a megadott idõpontig nem kerül sor, a biocid termék a határidõ lejártát követõen nem forgalmazható.”

Source: https://magyarkozlony.hu/hivatalos-lapok/769e51f7e54c7e6a763ded0c51caf5f52e829cce/dokumentumok/e4a71a4ad344eff4c44994a90eb891aeeb06ca0e/letoltes